На основу члана 123. тачке 3. Устава Републике Србије (,,Службени гласник РС”, бр. 98/06 и 115/21 - др. пропис), а у вези са чланом 13. Закона о путевима (,,Службени гласник РС”, бр. 41/18 и 95/18 - др. закон),

Влада доноси

УРЕДБУ

О ОДРЕЂИВАЊУ ДРЖАВНИХ ПУТЕВА НА КОЈИМА СЕ МОРА ОБАВЉАТИ ТРАНЗИТНИ САОБРАЋАЈ ТЕРЕТНИХ ВОЗИЛА КРОЗ РЕПУБЛИКУ СРБИЈУ (,,ТРАНЗИТНИ КОРИДОР”)

Члан 1.

Овом уредбом одређују се државни путеви на којима се мора обављати транзитни саобраћај теретних возила кроз Републику Србију (,,Транзитни коридор”).

Члан 2.

Транзитни саобраћај возилима или скупом возила са или без терета чија највећа дозвољена маса прелази 7,5 t мора се обављати на следећим државним путевима:

| Државни путеви IA реда | |
| --- | --- |
| Ознака пута | Опис |
| А1 | државна граница са Мађарском (гранични прелаз Хоргош) – Нови Сад – Београд – Ниш – Врање – државна граница са Македонијом (гранични прелаз Прешево) |
| А2 | Београд (веза са државним путем А1 – петља Сурчин југ) – Обреновац – Лајковац – Љиг – Горњи Милановац – Прељина – Чачак – Паковраће (веза са државним путем I Б 23) |
| А3 | државна граница са Хрватском (гранични прелаз Батровци) – Београд (веза са државним путем А1 – петља Београд) |
| А4 | Ниш (веза са државним путем А1 – петља Трупале) – Пирот – Димитровград – државна граница са Бугарском (гранични прелаз Градина) |
| А5 | Појате (веза са државним путем А1 – петља Појате) – Крушевац |

| Државни путеви IБ реда | |
| --- | --- |
| Ознака пута | Опис |
| 10 | Београд (веза са државним путем I Б 13) – Панчево – Вршац – државна граница са Румунијом (гранични прелаз Ватин) |
| 11 | државна граница са Мађарском (гранични прелаз Келебија) – веза са државним путем А1 (петља Суботица југ) |
| 12 | веза са државним путем I Б 11 – Сомбор – Оџаци – Бачка Паланка – Нови Сад – Зрењанин – Житиште – Нова Црња – државна граница са Румунијом (гранични прелаз Српска Црња) |
| 13 | петља Ковилово – Београд (веза са државним путем I Б 10) |
| 15 | Бездан – Сомбор – Кула – Врбас – веза са државним путем А1 (петља Врбас) |
| 16 | државна граница са Хрватском (гранични прелаз Бездан) – Бездан |
| 17 | државна граница са Хрватском (гранични прелаз Богојево) – Српски Милетић |
| 18 | Вршац – Стража – Бела Црква - државна граница са Румунијом (гранични прелаз Калуђерово) |
| 19 | Ердевик – Кузмин – државна граница са Босном и Херцеговином (гранични прелаз Сремска Рача) |
| 20 | веза са државним путем А3 (петља Сремска Митровица) – Сремска Митровица – Богатић – државна граница са Босном и Херцеговином (гранични прелаз Бадовинци) |
| 21 | Петроварадин – Ириг – Рума – Шабац |
| 21 | Ваљево (обилазница) |
| 22 | Прељина – Краљево – Рашка – Нови Пазар – Рибариће – државна граница са Црном Гором (гранични прелаз Мехов Крш) |
| 23 | Крушевац – Краљево (веза са државним путем 22) |
| 23 | Паковраће (веза са државним путем А2 – петља Паковраће) – Пожега – Ужице – Чајетина – Нова Варош – Пријепоље – државна граница са Црном Гором (гранични прелаз Гостун) |
| 26 | Шабац – Лозница – државна граница са Босном и Херцеговином (гранични прелаз Мали Зворник) |
| 27 | Лозница – Осечина – Ваљево – Лајковац (веза са државним путем А2 – петља Лајковац) |
| 28 | Мали Зворник – Љубовија – Рогачица – Костојевићи – Ужице (веза са државним путем I Б 23) |
| 28 | Сушица – Кремна – државна граница са Босном и Херцеговином (гранични прелаз Котроман) |
| 31 | Рашка – Лепосавић – Косовска Митровица – Вучитрн – Приштина – Урошевац – државна граница са Северном Македонијом (гранични прелаз Ђенерал Јанковић) |
| 32 | Рибариће – Зубин Поток – Косовска Митровица |
| 33 | веза са државним путем А1 (петља Пожаревац) – Пожаревац (веза са државним путем I Б 34) |
| 33 | Неготин (веза са државним путем I Б 35) – државна граница са Бугарском (гранични прелаз Мокрање) |
| 34 | Пожаревац (веза са државним путем I Б 33) – Велико Градиште – Голубац – Доњи Милановац – Поречки мост – веза са државним путем I Б 35 |
| 35 | државна граница са Румунијом (гранични прелаз Ђердап) – Кладово – Неготин – Зајечар – Књажевац – Сврљиг – веза са државним путем А4 (петља Малча) |
| 35 | веза са државним путем А1 (петља Мерошина) – Мерошина – Прокупље – Куршумлија – Подујево – Приштина – Липљан – Штимље – Сува Река – Призрен – државна граница са Албанијом (гранични прелаз Врбница) |
| 36 | Параћин (веза са државним путем А1 – петља Параћин) – Бољевац – Зајечар – државна граница са Бугарском (гранични прелаз Вршка Чука) |
| 39 | Приштина – Долац |
| 40 | Владичин Хан (веза са државним путем А1 – петља Владичин Хан) – Сурдулица – Власинско језеро |
| 41 | Бујановац (веза са државним путема А1 – петља Бујановац југ) – Гњилане – Урошевац – Штимље |
| 45 | Долац – Ђаковица – државна граница са Албанијом (гранични прелаз Морина) |

| Државни путеви IIA реда | |
| --- | --- |
| Ознака пута | Опис |
| 100 | Нови Сад – Петроварадин |
| 108 | Бачка Паланка (веза са државним путем I Б 12) – државна граница са Хрватском (гранични прелаз Бачка Паланка) |
| 120 | државна граница са Хрватском (гранични прелаз Шид) – Шид |
| 120 | Кузмин (веза са државним путем А3 – петља Кузмин) – Кузмин (веза са државним путем  I Б 19) |
| 121 | државна граница са Хрватском (гранични прелаз Сот) – Шид – Адашевци (веза са државним путем А3 – петља Адашевци) |
| 122 | државна граница са Хрватском (гранични прелаз Љуба) – Ердевик |
| 170 | Рогачица – Бајина Башта |
| 171 | Дуб – Бајина Башта – државна граница са Босном и Херцеговином (гранични прелаз Бајина Башта) |
| 191 | Бистрица – Прибој – државна граница са Босном и Херцеговином (гранични прелаз Увац) |
| 231 | Власинско језеро – Босилеград – државна граница са Бугарском (гранични прелаз Рибарци) |
| 233 | Давидовац – Света Петка – државна граница са Северном Македонијом (гранични прелаз Прохор Пчињски) |
| 248 | Ђаковица – државна граница са Албанијом (гранични прелаз Ћафа Прушит) |
| 258 | Давидовац – Бујановац (веза са државним путем А1 – петља Бујановца север) |

Члан 3.

Ради повезивања са државним путевима, транзитни саобраћај ће се обављати и на општинском путу ОП 2, веза са државним путем А1 (петља Змај) – Нова Галеника – петља Ковилово и на општинском путу ОП 3, веза са државним путем А1 (петља Батајница) – Нова Галеника.

Члан 4.

Изузетно, овa уредбa неће се примењивати, делимично или у целини, ако се то утврди посебним споразумом између Републике Србије и суседних држава.

Члан 5.

Управљач државних путева Јавно предузеће ,,Путеви Србије” путем средстава јавног обавештавања обавестиће јавност о ограничењима кретања теретних возила у складу са овом уредбом.

Члан 6.

Карта државних путева на којима се мора обављати транзитни саобраћај теретних возила кроз Републику Србију у складу са овом уредбом, дата је у Прилогу, који је одштампан уз ову уредбу и чини њен саставни део.

Члан 7.

Ова уредба ступа на снагу осмог дана од дана објављивања у ,,Службеном гласнику Републике Србије”.

05 Број: 110-5758/2023-1

У Београду, 6. јула 2023. године

В Л АД А

ПРВИ ПОТПРЕДСЕДНИК ВЛАДЕ

Ивица Дачић